ମୋବାଇଲ ଦୋକାନରୁ ଚୋରି ଘଟଣାରେ ଜଣେ ଗିରଫ\n୨୭ ମୋବାଇଲ ସହ ବାଇକ ଜବତ ହିଞ୍ଜିଳିକାଟୁ, ୯।୧୨(ଡ଼ି.ଏନ୍.ଏ.)- ହିଞ୍ଜିଳିକାଟୁ ବସଷ୍ଟାଣ୍\nମୋବାଇଲ ଦୋକାନରୁ ଚୋରି ଘଟଣାରେ ଜଣେ ଗିରଫ\t December 9th, 00:00 AM December 9th, 00:00 AM\n୨୭ ମୋବାଇଲ ସହ ବାଇକ ଜବତ ହିଞ୍ଜିଳିକାଟୁ, ୯।୧୨(ଡ଼ି.ଏନ୍.ଏ.)- ହିଞ୍ଜିଳିକାଟୁ ବସଷ୍ଟାଣ୍ଡ ନିକଟରେ ଥିବା ଏକ ମୋବାଇଲ ଦୋକାନରୁ ନଭେମ୍ବର ୧୭ ତାରିଖ ରାତିରେ ଚୋରି ହୋଇଥିଲା। ଏହି ଘଟଣାରେ ହିଞ୍ଜିଳି ପୋଲିସ ପାଟପୁର ଥାନା ଅନ୍ଧାରୁଆ ଗ୍ରାମର କୃଷ୍ଣ ନାହାକଙ୍କୁ ବ୍ରହ୍ମପୁରରୁ ଶନିବାର ଗିରଫ କରିଛି। ତାଙ୍କ ଠାରୁ ୨୭ଟି ମୋବାଇଲ, ମେମୋରି କାର୍ଡ଼, ଚାର୍ଜର ଓ ଏକ ବାଇକ (ଓଆର ୦୭ଏନ୍- ୧୦୯୩) ଜବତ କରିଛି। ଗିରଫ କୃଷ୍ଣଙ୍କୁ ଶନିବାର କୋର୍ଟ ଚାଲାଣ କରାଯାଇଛି। ପ୍ରକାଶ ଯେ, ହିଞ୍ଜିଳିକାଟୁ ବସଷ୍ଟାଣ୍ଡ ନିକଟରେ ଥିବା ଏକ ମୋବାଇଲ ଦୋକାନରୁ ଚୋରି ହୋଇଥିବା ନେଇ ମାଲିକ ନିଗମାନନ୍ଦ ସାହୁ ନଭେମ୍ବର ୧୮ରେ ହିଞ୍ଜିଳି ଥାନାରେ ଅଭିଯୋଗ କରିଥିଲେ। ପୋଲିସ ନଂ.୨୫୮/୧୭ରେ ମାମଲା ରୁଜୁ କରି ଦୋକାନରେ ଲାଗିଥିବା ସିସିଟିଭି ଫୁଟେଜକୁ ଆଧାର କରି ତଦନ୍ତ ଆରମ୍ଭ କରିଥିଲା। ଶନିବାର ଏ ସମ୍ପର୍କରେ ସୁରାକ ପାଇ ଏସଆଇ ଝସକେତନ ଭୋଇଙ୍କ ନେତୃତ୍ୱରେ ଏକ ଟିମ ବ୍ରହ୍ମପୁରରୁ କୃଷ୍ଣଙ୍କୁ ଧରିଥିଲେ। ଜେରା ପରେ ତାଙ୍କଠାରୁ ସୂଚନା ପାଇ ପାଟପୁର ଥାନା ଅନ୍ଧାରୁଆ ଗ୍ରାମର ତାଙ୍କ ଘର ପଛ ଖତଗଦାରୁ ୨୭ଟି ଦାମୀ ମୋବାଇଲ ଓ ଅନ୍ୟାନ୍ୟ ସାମଗ୍ରୀ ଜବତ ହୋଇଥିବା ଥାନା ଅଧିକାରୀ ପ୍ରଶାନ୍ତ କୁମାର ସାହୁ ପ୍ରକାଶ କରିଛନ୍ତି। ଏହି ଘଟଣାରେ ବିକ୍ରି ହୋଇଥିବା କେତେକ ମୋବାଇମଭମଲର ଇଏମ୍ଆଇ ନମ୍ବରକୁ ଚୋରି ହୋଇଥିବା ନେଇ ଦୋକାନ ମାଲିକ ପୋଲିସକୁ ସୂଚନା ଦେଇଥିଲେ। ଏହି ଘଟଣାର ମଧ୍ୟ ତଦନ୍ତ ଚାଲିଛି। ପୂର୍ବରୁ ଗତ ମେ' ୨୫ରେ ଦୋକାନ କାନ୍ଥ ଭାଙ୍ଗି ୩୦ରୁ ଉର୍ଦ୍ଧ୍ୱ ମୋବାଇଲ ଚୋରି ହୋଇଥିଲା। ପୋଲିସ ୪ ଜଣଙ୍କୁ ଗିରଫ କରି ଚୋରି ସାମଗ୍ରୀ ଉଦ୍ଧାର କରିଥିଲା।
